নির্বিঘ্নে ভোট ছিল টার্গেট। সেই পরীক্ষায় লেটার মার্কস পেয়ে যাদবপুরে পাস পুলিস, কেন্দ্রীয় বাহিনী। যাতে মাছি পর্যন্ত না গলে, এতটাই আটসাঁট ছিল নিরাপত্তা। যেমন মাটিতে, তেমনি আকাশপথেও।
 ওয়েব ডেস্ক : নির্বিঘ্নে ভোট ছিল টার্গেট। সেই পরীক্ষায় লেটার মার্কস পেয়ে যাদবপুরে পাস পুলিস, কেন্দ্রীয় বাহিনী। যাতে মাছি পর্যন্ত না গলে, এতটাই আটসাঁট ছিল নিরাপত্তা। যেমন মাটিতে, তেমনি আকাশপথেও। অভিযোগ পেলেই ব্যবস্থা। সোজা পৌছে যাওয়া স্পটে। এখানে-ওখানে হঠাত্‍ হানা তো রয়েইছে। পুলিস-কেন্দ্রীয় বাহিনীর জোড়া ফলা, এদিন ফুল ফর্মে। নজরদারি চলে আকাশপথেও। ব্যবহার করা হয় ড্রোন। আকাশে লাগাতার চলল ড্রোনের চক্কর। কোথায় কী হচ্ছে, কোথাও বিন্দুমাত্র ঝামেলা-গন্ডগোল আছে কিনা, তার মনিটরিং চলল। আকাশে সৌরবলয় বা সোলার হ্যালোর মতো বিরল দৃশ্যের সাক্ষী হওয়ার সঙ্গেই, যাদবপুরের মানুষের কিন্তু  চোখ টেনেছে এই ড্রোনও।